नई दिल्ली. रेलवे ट्रेन टिकट की ऑनलाइन यानी IRCTC से बुकिंग के लिए जल्द ही आधार नंबर को जरूरी करने जा रही है। इसका मकसद बल्क में टिकट बुकिंग और फर्जीवाड़े को रोकना है। इसके अलावा सीनियर सिटिजंस के लिए 1 अप्रैल से कन्सेशन के लिए भी आधार कार्ड मेंडेटरी किया गया है। फिलहाल इसे तीन महीने के ट्रायल रन के तौर पर लागू किया जा रहा है। इसके अलावा नया आईडिया रो-रो सिस्टम भी लाया है। इसके जरिए लोड ट्रकों को अपने डेस्टिनेशन या उनके करीब तक गुड्स ट्रेन के जरिए पहुंचाया जाएगा। कैशलेस टिकटिंग सिस्टम को बढ़ावा....
- रेलवे मिनिस्टर सुरेश प्रभु ने गुरुवार को रेलवे का 2017-18 का नया बिजनेस प्लान लॉन्च किया। इसमें कैशलेस टिकटिंग सिस्टम का टारगेट रखा गया है।
- नए प्लान के तहत देशभर में 6000 प्वाइंट ऑफ सेल्स (PoS) मशीनें लगाई जाएंगी। इसी के साथ 1000 ऑटोमैटिक टिकट वेंडिंग मशीनें भी लगाई जाएंगी।
- मई में इंटिग्रेटेड टिकटिंग एप भी लॉन्च किया जाएगा ताकि कैशलेस ट्रांजैक्शन को बढ़ावा दिया जा सके।
आधार कैसे जरूरी होगा?
- एक न्यूज एजेंसी की खबर के मुताबिक, IRCTC पर वन टाइम रजिस्ट्रेशन के लिए आधार जरूरी होगा। ये इसलिए है ताकि फेक आइडेंटिटी का इस्तेमाल कर लोग टिकटों की कालाबाजारी न करें। रेलवे इसके लिए एक सॉफ्टवेयर भी तैयार कर रहा है।
क्याें पड़ रही है आधार की जरूरत?
- रेलवे समय-समय पर दलालों के खिलाफ कार्रवाई करता है लेकिन इसके बावजूद पीक सीजन में कई रेल टिकट अभी भी ओरिजिनल रेट से ज्यादा कीमत पर बेचे जाते हैं।
क्या है रेलवे की RO-RO सर्विस
- रेलवे के नॉन फेयर रेवेन्यू को बढ़ाने के लिए रो-रो यानी रॉल ऑन- रॉल ऑफ सर्विस (माल से लदे ट्रकों के लिए खास ट्रेन) का भी एलान किया गया है।
- ये सर्विस खासतौर पर दिल्ली के रास्ते देश के दूसरे हिस्सों में जाने वाले ट्रकों के लिए होगी। इसकी शुरुआत गुरुग्राम से की जाएगी।
- इससे फायदा ये होगा कि दिल्ली की सड़कों पर ट्रैफिक कम किया जा सकेगा। इसकी शुरुआत भी हो गई है। गुरुवार को एक साथ 30 ट्रक गुड़्स ट्रेन की वैगन्स के जरिए गुरुग्राम के गरही हरसुरु स्टेशन से यूपी के मुरादनगर नगर के लिए रवाना किए गए।
इससे क्या होगा फायदा
- दिल्ली के लिए तो रो-रो सर्विस खास होगी। क्योंकि यहां पॉल्यूशन के चलते एयर क्वॉलिटी कई बार बेहद खराब हो जाती है। इससे कार्बन इमिशन कम होगा और रोड्स पर बड़े ट्रक और ट्राला भी कम होंगे।
- एक अनुमान के मुताबिक, दिल्ली की सड़कों पर हर रोज करीब 66,000 डीजल ट्रक गुजरते हैं।
- इससे ट्रक मालिकों को भी फायदा होगा। वे ज्यादा जल्दी और सेफ्टी के साथ डिलिवरी कर सकेंगे।
- एक्शन प्लान में कहा गया है कि वित्त वर्ष 2017-18 के अंत तक 100 फ्रेट टर्मिनल बनाए जाएंगे। इस साल भारत-बांग्लादेश फ्रेट ट्रेन लॉन्च करने की योजना भी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva